**БЪЛГАРСКА ФЕДЕРАЦИЯ ПО КУДО**



**Програма за развитие на спорта КУДО 2024-2028 г. по чл.20, т.7 от ЗФВС**

 **Настоящата програма е изготвена в съответствие с „Национална програма за развитие на физическото възпитание и спорта“.**

 **Приоритетите в развитието на кудо са:**

1. Осигуряване на ефективен тренировъчен процес за постигане на спортни резултати на международно ниво.

2. Развитие на потенциала на младите талантливи спортисти.

3. Разработване и внедряване на нови методики за оптимизиране на методите за контрол и оценка на ефективността на тренировъчните въздействия.

4. Постигане на силен социален ефект чрез отразяване на постиженията на елитните спортисти и увеличена популярност на спорта сред подрастващите.

 В БФ по Кудо основно място имат спортните клубове, като подготовката в тях е основата на системата за високо спортно майсторство. Така се обхваща по-широк контингент от висококвалифицирани състезатели, както и състезатели от проекто националните отбори, които се подготвят там. Тяхната подготовка ще се планира, провежда и контролира съвместно от спортните клубове и федерацията. Постиженията на елитните спортисти водят до издигане на спортния престиж на нацията на световно равнище и популяризирането на страната като спортна и туристическа дестинация.

 Стратегическата цел на тази програма е да се оптимизира системата на подготовка на спортните кадри, като същевременно се увели броя на трениращите този спорт. Това ще допринесе за издигане на спортния престиж на нацията на световно ниво.

 **Конкретните цели за постигане на Стратегическата цел са:**

 1. Развитие на детско-юношеския спорт.

 2. Научно и медицинско осигуряване на спортната подготовка.

 3. Развитие на спорта за високи постижения.

 4. Борба срещу употребата на допинг.

 **Дейностите който ще доведат до постигане на Конкретните цели:**

1. Разширяване на обхвата на децата и учениците вземащи участие в спортни дейности по Кудо чрез организиране на различни спортни прояви;
2. Подпомагане на дейността на спортните клубове за реализиране на устойчива двигателна активност чрез предоставяне на условия за системно практикуване на спорт и възможности за спортна изява на децата и ученици;
3. Научно и медицинско осигуряване на спортната подготовка.
4. Усъвършенстване на методите за контрол и оценка на ефективността на тренировъчните въздействия чрез извършване на функционални и спортнопедагогически тестове, разработване, апробиране и внедряване на нови тестови методики за оценка на нивото на развитие на физическите качества и функционалното състояние на кудоистите и създаване и поддържане на база данни за провеждания контрол на спортната подготовка.
5. Усъвършенстване на системата за физикално възстановяване на елитни състезатели, чрез внедряване на нови, научно доказани методики за физикално възстановяване и повишаване на квалификацията на кадрите, осъществяващи физикалното възстановяване на спортистите;
6. Усъвършенстване и разширяване на психическата подготовка в учебнотренировъчната дейност, чрез разработване на концепция за психологическа подготовка;
7. Развитие на спорта за високи постижения. Изработване на перспективни планове за участие на СП и ЕП, съобразно натрупания опит и подчинени на принципите на многогодишната подготовка, чрез утвърждаване на критерии за включване на състезатели в проектонационалните отбори и оптимизиране на периода за достигане на върхови спортни постижения и времето за тяхната реализация;
8. Подготвяне и периодично актуализиране на съвременни методически ръководства за многогодишния тренировъчен процес, чрез актуализиране на единна система за подготовка в различните клубове;
9. Създаване на условия и възможности за развитие на спорта за високи постижения на местно, национално и международно ниво, чрез повишаване квалификацията на спортно-педагогическите кадри, развитие на потенциала на младите талантливи спортисти и постигане на силен социален ефект чрез отразяването на постиженията на елитните спортисти и увеличена популярност на сумото сред подрастващите.

 **Борба срещу употребата на допинг:**

 Превенция на употребата на допинг, чрез програми за антидопингово обучение за целеви групи и участие и иницииране на антидопингови кампании.

 **Настоящата Програма е приета с решение на Управителния съвет на БФ по Кудо на 15.12.2024** г.

 **Председател на УС на БФ по Кудо:**

 **Господин Бабамов**